Diari Oficial de la Generalitat Valenciana


Sumari del DOGV 5297, del 07-07-2006 (2006/7693)

Notificació a Chahira Yakendji. Judici de liquidació del règim economicomatrimonial número 1451/2005.
-----------------------------------------------------------------------------------------------------

### Dades del document

Número de DOGV
:   5297

Data del DOGV
:   07-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/7693


Organisme emissor
:   Jutjat de Primera Instància Número 24 de València

Tipus de document
:   Anunci

Notificació a Chahira Yakendji. Judici de liquidació del règim economicomatrimonial número 1451/2005. [2006/M7693]  
Part demandant: Toufik Mohamed Guestini.  
Part demandada: Chahira Yakendyi.  
En el judici a què es fa referència, s'ha dictat en data 4 de maig de 2006 la següent resolució la fonamentació jurídica i part dispositiva de la qual és la següent:  
Fonaments de dret:   
Primer: d'acord amb l'article 9.2 del Codi Civil, els efectes de matrimoni es regiran per la llei personal comuna dels cònjuges en el moment de contraure'l, per la qual cosa s'ha d'aplicar el Codi de la Família Argelià número 11/84 de 9 de juny de 1984.  
Segon: l'article 809.1.3 de la Llei d'Enjudiciament Civil establix que quan, sense haver-hi causa justificada, algun dels cònjuges no comparega el dia assenyalat, se'l tindrà per conforme amb la proposta d'inventari que efectue el cònjuge que haja comparegut. En este cas, a causa de la incompareixença del demandat a la diligència d'inventari realitzada en data 9 de febrer d'enguany, és procedent aprovar la proposta d'inventari de la part actora que a continuació es detalla:  
Inventari:  
Actiu: a) Immobles: finca urbana, habitatge situat a València, passeig de l'Albereda, número 64, planta 9, porta 1a, bloc 1, de l'edifici denominat Alameda Selection.  
Plaça de garatge número 67, del soterrani 1r de l'edifici esmentat, situat a València, passeig de l'Albereda, número 64.  
Passiu: a) Deutes de la societat contra tercers: quantitat de 319.100 euros per la compra dels immobles identificats en l'actiu.  
b) Crèdit de l'actor contra la societat matrimonial per import de 84.243,87 euros per quantitats lliurades per este a compte del preu total dels béns que formen l'actiu de la societat conjugal.  
D'una altra banda i tenint en compte la sol·licitud de la part actora i atés l'ignorat parador de la demandada, d'acord amb l'article 809 de la Llei d'Enjudiciament Civil, és procedent atribuir a l'actor l'administració i la disposició dels béns inclosos en l'inventari.  
Vists els preceptes indicats i altres de pertinent aplicació, sa senyoria davant de mi, el secretari, va dir:  
Part dispositiva: és procedent l'aprovació de l'inventari dels béns que integren la societat conjugal formada en el seu dia per Toufik Mohamed Guestini i Chadira Yakendyi en els termes indicats en el fonament de dret de la present resolució i s'atribuïx l'administració i la disposició d'estos a la part actora. No es fa pronunciament en matèria de costes.  
Notifiqueu la present resolució a les parts amb la publicació en el Diari Oficial de la Generalitat, a causa de la situació d'ignorat parador de la demandada.  
Contra esta resolució es pot interposar recurs d'apel·lació davant l'Audiència Provincial, que s'haurà de preparar davant este Jutjat en el termini de cinc dies partir de l'endemà de la notificació.  
Així ho acorda, mana i firma Ana María Mayor Vañó, magistrada jutgessa del Jutjat de Primera Instància número 24 de València. En done fe.  
Atés el desconeixement de l'actual domicili o residència de la part demandada, Chahira Yakendji, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en este diari i al tauler d'anuncis del Jutjat per a dur a efecte la diligència de notificació.  
València, 4 de maig de 2006.. El secretari judicial: Angel Olmeda Buendía.